armvectores/hy_wikipedia_2023 huggingface dataset:
Հայոց ցեղասպանության հուշարձան (Գաջագործների փողոց, Երևան)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, աղբյուր-հուշարձան Երևանի Էրեբունի վարչական շրջանի Գաջագործների փողոցում, տեղադրվել է 1965 թվականին՝ Հայոց ցեղասպանության 50-րդ տարելիցին։ Ընդգրկված է Էրեբունի վարչական շրջանի պատմության և մշակույթի անշարժ հուշարձանների ցանկում։


== Պատմություն ==
Հուշարձանը նվիրված է 1915 թվականի Մեծ Եղեռնի նահատակ Սեբաստահայերին։ Աղբյուր-հուշարձանը ունի ուրույն սլացիկ հորինվածք. արծվի թևին պատկերված է հավերժության նշանը՝ հայ ազգի կենսական ոգու անմահության խորհրդանիշը։ Հուշարձանը հորինվածքով ներդաշնակում է հուշակոթողն ու աղբյուր-ցայտադբյուրի ուղղանկյուն բազալտե ծավալը։ Հուշարձանի գեղարվեստորեն շեշտված տարրերը խորհրդանշում են կյանքի վերածնունդը։


== Տվյալներ ==
Հուշակոթողի վրա մակագրված է.

Արծվի ներքևում փորագրված են «ՌՋԺԵ» տառերը, որը նշանակում է 1915։


== Հեղինակներ ==
Ճարտարապետ՝ Ռաֆայել Իսրայելյան
Քանդակագործ՝ Արա Հարությունյան


== Պատկերասրահ ==

		
		
		
		


== Ծանոթագրություններ ==
Մալովիսկայի շրջան

Մալովիսկայի շրջան (ուկրաիներեն՝ Маловисківський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Մալայա Վիսկա։


== Աշխարհագրություն ==
Շրջանի տարածքի մակերեսը կազմում է 1111 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 44736 մարդ։ Բնակչության խտությունը կազմում էր 40,27 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Յուլա

Յուլիտա Ֆաբիշևսկա (լեհ.՝ Julita Fabiszewska), ծնվ. մարտի 3, 1991(1991-03-03), Լոմժա, Պոդլյասկի վոյեվոդություն, Լեհաստան, Լեհաստան, հայտնի է Ջուլա բեմական կեղծանվամբ), լեհ երգչուհի-երգահան։
Երգչուհու առաջին ստուդիական ալբոմը որը կոչվում է «Na krawędzi» թողարկել է 2012 թվականի օգոստոսի 14-ին։


== Պարգևներ ==
2012 թվականին Ջուլան դառնում է լեհական «Eska Music Awards» մրցանակի դափնեկիր («լավագույն առաջնելույթ» կատեգորիայում)։


== Սկավառակագրություն ==
2012: Na krawędzi
2014: 180°


== Վիդեոնկարահանումներ ==
2012: Nie zatrzymasz mnie
2012: Za każdym razem
2013: Ślad
2014: Nieśmiertelni
2014: Będę za Tobą


== Ծանոթագրություններ ==


== Արտաքին հղումներ ==
Պաշտոնական էջը Ֆեյսբուքում
Օբրազցովոե

Օբրազցովոե (ռուս.՝ Образцовое, ադըղե.՝ Образцовэр), գյուղ Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Գյուղի բնակչությունը 2019 թվականին գրանցված տվյալներով կազմում է 362 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիբիտկի (գյուղ, Օվրուչի շրջան)

Պրիբիտկի (ուկրաիներեն՝ Прибитки), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1240 թվականին։
2001 թվականի տվյալներով Պրիբիտկի գյուղում բնակվում էր 610 մարդ։ Բնակավայրը զբաղեցնում է 1661 կմ² տարածք։ Բնակչության խտությունը կազմում էր 367,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3242) Բախչեսարայ

(3242) Բախչեսարայ (անգլ.՝ Bakhchisaraj), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,681187 ա. մ., առավելագույնը մոտենում է 2,2565 ա. մ. հեռավորության վրա և հեռանում 3,1058 ա. մ.։ Արեգակի շուրջ մեկ ամբողջական պտույտ է կատարում 1603,57 երկրային օրվա ընթացքում, իր ուղեծրով շարժվելով միջինում 0,224498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3242) Բախչեսարայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոզնեսենսկ

Վոզնեսենսկ (ուկրաիներեն՝ Вознесенськ), քաղաք Ուկրաինայի Նիկոլաևի մարզի Վոզնեսենսկի շրջանում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Սոկոլի։ Հիմնադրվել է 1795 թվականին։
2012 թվականի տվյալներով Վոզնեսենսկ քաղաքում բնակվում էր 36 772 մարդ։ Բնակավայրը զբաղեցնում է 22,56 կմ² տարածք։ Բնակչության խտությունը կազմում էր 187 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոլի (այլ կիրառումներ)

Կոլի, կարող է վերաբերել՝

Կոլի - կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում
Կոլի - գյուղ Էստոնիայի Վալգամաա նահանգի Պուկա շրջանում
Բեյուկ-Ամելի

Բեյուկ-Ամելի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 193 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բրուսկի (գյուղ, Պուտիվիլի շրջան)

Բրուսկի (ուկրաիներեն՝ Бруски), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Բրուսկի գյուղում բնակվում էր 194 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիետնամի նահանգային ենթակայության քաղաքներ

Վիետնամի նահանգային ենթակայության քաղաքներ, դրանք Վիետնամում երկրորդ մակարդակի վարչական միավորներն են։ Այս կատեգորիան ներառում է տարածաշրջանի խոշոր քաղաքները և վարչական կենտրոնները, ինչպես նաև տարածաշրջանի տնտեսական, մշակութային, գիտական կամ զբոսաշրջային կենտրոնները։ Ընդ որում, քաղաքի ծայրամասերի կամ այլ մասերի բնակչությունը վարում է գյուղատնտեսական ապրելակերպ։ Նահանգային ենթակայության քաղաքներն ունեն հավասար կարգավիճակ շրջանների, վարչատարածքային միավորների՝ առաջին և երկրորդ կարգերի նկատմամբ։
5 տարին մեկ անգամ քաղաքներում հաշվարկվում են միավորները, կախված բնակչության թվաքանակից, տարածքից և նրա կազմից, ինչպես նաև որոշ լրացուցիչ գործոններից։ Այս բալանոց համակարգում՝ վարչական միավորների մեջ նշանակվում է մեկից երեք կարգ։
Նահանգային ենթակայության քաղաքները կարող են բաժանվել քաղաքային համայնքի կոմունաների, գյուղական և քաղաքային թաղամասերի։ 2017 թվականին, նահանգային ենրակայության հինգ քաղաքներում, գյուղական վարչական միավորներ չկա։ Այդ քաղաքներն են՝ Հալոնգը, Հյուեն, Շոկչանգը, Թհուզաումոտը և Դոնգհան։


== Նահանգային ենթակայության քաղաքների ցանկ ==
Կուանգնին քաղաքում գտնվում է չորս քաղաք (Հալոնգ, Մոնգկայ, Իյենգբի, Կամֆա),
Ութ նահանգներում կան երկու քաղաքներ (Նինբին, Դոնգթհապ, Կուանգնամ, Լամդոնգ, Կհանհոա, Բարիա Բունգտաու, Անզյանգ, Թհայնգուեն),
Երկու քաղաքներում չկան մարզային ենթակայության քաղաքներ (Բինֆիոկ, Դակնոնգ)։


== Գրականություն ==
TCTKVN (2009)։ Перепись населения 2009 года։ Hà Nội: Ban chỉ đạo Tổng điều tra dân số và nhà ở trung ương 


== Ծանոթագրություններ ==
Զարեչնի (գյուղ, Կոլոմենսկի շրջան)

Անվան այլ կիրառումների համար տե՛ս՝ ԶարեչնիԶարեչնի (ռուս.՝ Заречный), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 762 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախսի (այլ կիրառումներ)

Ախսի, վերաբերում է՝

Ախսի (Արճեշի գավառ) - գյուղ Արևմտյան Հայաստանում, Վանի վիլայեթի Արճեշի գավառում։
Ախսի (Վանի գավառ) - գյուղ Արևմտյան Հայաստանում, Վանի վիլայեթի Վանի գավառում։
Կադենակ Գար

Կադենակ Գար (ֆր.՝ Capdenac-Gare), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 4553 մարդ, բնակչության խտությունը` 225.28 մարդ/կմ²։ Բնակավայրը զբաղեցնում է 20.21 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2536 աշխատունակ (15-64 տարեկան)  բնակիչ, որոնցից ակտիվ էին 1807-ը, իսկ ոչ ակտիվները` 729։ Ակտիվության ցուցանիշը կազմում է 71,3 %։ 1807 աշխատունակ մարդկանցից աշխատել է 1628 անձ (852 տղամարդ և 776 կին)։ Գործազուրկ են եղել 179 անձ (85 տղամարդ և 94 կին)։ 729 անաշխատունակներից 144-ը եղել են աշակերտներ կամ ուսանողներ, 332-ը` թոշակառուներ, իսկ 253-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորոդոկ (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերդան Շաքիրի

Ջերդան Շաքիրի (ալբ.`Xherdan Shaqiri, հոկտեմբերի 10, 1991(1991-10-10), Գնիլանե, Gnjilane Municipality, Kosovo-Pomoravlje District, Կոսովո և Մեթոխիա, Սերբիայի Հանրապետություն, ՀՍՖՀ), շվեյցարացի կիսապաշտպան, ով հանդես է գալիս անգլիական «Ստոկ Սիթիում» և Շվեյցարիայի ֆուտբոլի ազգային հավաքականում։


== Վաղ կյանք ==
Շաքիրին ծնվել է Գնիլանեում ալբանացի կոսովարների ընտանիքում։ Նա գաղթել է Շվեյցարիա 1992 թվականին ծնողների, եղբայրների և քույրերի հետ։ Նա երկքաղաքացիություն ունի. Ալբանիայի և Շվեյցարիայի քաղաքացի է։


== Ակումբային կարիերա ==


=== «Բազել» ===
Սկսել է իր կարիերան Բազելում 2001 թվականին։ 2009 հունվարի 2-ին Շաքիրին տեղափոխվել է առաջին թիմ, որի կազմում իր առաջին հանդիպումը անցկացրել է 2009 թվականի հուլիսի 12-ին մրցելով Սանկտ Գալլենոմի դեմ։ Իր դեբյուտային գոլը թիմի կազմում խփել է 2009 թվականի նոյեմբերի 9-ին Կսամակսայի դեմ խաղում։


=== «Բավարիա Մյունխեն» ===
2012 թվականի փետրվարին պայմանագիր է գերմանական Բավարիայի հետ։ Մյունխենյան ակումբի կազմում Շաքիրին ստացել է 11 համարի մարզաշապիկը.։


=== «Ինտեր» ===
2015 թվականի հունվարի 9-ին Շաքիրին տեղափոխվել է Ինտեր Միլան՝ հրաժարվելով տեղափոխվել անգլիական Լիվերպուլ.


=== «Ստոկ Սիթի» ===
Շաքիրին 2015 թվականի օգոստոսի 11-ին 12 մլն ֆունտով տեղափոխվեց «Ստոկ Սիթի»՝ հինգ տարվա պայմանագիր ստորագրելով անգլիական ակումբի հետ։ Շաքիրին «Ստոկում» կրում է խաղային 22 համարը։


== Ազգային հավաքական ==
Ազգային հավաքականի կազմում իր դեբյուտը նշել է 2010 թվականի հունիսի 5-ին Իտալիայի դեմ խաղում։ 2014 թվականի ամռանը ազգային հավաքականի հետ մասնակցել է Բրազիլիայում անցկացված աշխարհի առաջնությանը։


== Անձնական կայնք ==
Ջերդանը մուսուլման է։ Բացի ֆուտբոլիստ լինելուց նա նաև բիթբոկսեր է։


== Ձեռքբերումներ ==


=== Ակումբային ===
«Բազել»

Շվեյցարիայի չեմպիոն 2009/2010, 2010/2011, 2011/2012
Շվեյցարիայի գավաթակիր 2009/2010, 2011/2012«Բավարիա»

Գերմանիայի չեմպիոն 2013, 2014
Գերմանիայի գավաթակիր 2013, 2014
Գերմանիայի սուպերգավաթակիր 2012
Ուեֆա Չեմպիոնների լիգայի հաղթող 20112/2013
Ուեֆայի սուպերգավաթակիր 2013
Աշխարհի ակումբային առաջնության հաղթող 2013


== Ծանոթագրություններ ==
Լիզա Ջերարդ

Լիզա Ջերարդ (անգլ.՝ Lisa Gerrard, ապրիլի 12, 1961(1961-04-12), Մելբուռն, Ավստրալիա), ավստրալիացի երաժիշտ, երգչուհի և երգահան, որը հայտնի է դարձել Dead Can Dance խմբի շնորհիվ, որտեղ նա ստեղծագործել է իր իռլանդացի գործընկեր Բրենդան Փերրիի հետ միասին։
Ջերարդը ունի բավականին յուրատեսակ ձայն, որը  չափազանց մոտ է կոնտրալտոյին։
2000-ին նա արժանացել է Ոսկե Գլոբուս և Օսկար մրցանակների «Գլադիատոր» ֆիլմում իր աշխատանքի համար։ Հիմնականում իր գրած ստեղծագործությունները նա ինքն է գործիքավորում և երգում։


== Ծանոթագրություններ ==


== Արտաքին հղումներ ==
Լիզա Ջերրարդի պաշտոնական կայքը
Դեդ Քան Դանսի գրադարան, հազվագյուտ առարկաների ժողովածու
Թեոփիլոս Անտիոքացի

Թեոփիլոս Անտիոքացի, Թեոփիլոս եպիսկոպոս Անտիոքացին եզակի մի դեմք է եղել հին եկեղեցում։ Լինելով եպիսկոպոս, նա այնպիսի մակարդակով է ներկայացնում հրեա-քրիստոնեական աստվածաբանությունը, որ քրիստոնեական գծերն իր երկերում հազվագյուտ զարդեր են։
Համաձայն իր իսկ վկայության ծնվել է Ասորիքում, Եփրատի ափին, հեթանոսի ընտանիքում։
169 թվականին դարձել է Անտիոքի վեցերորդ եպիսկոպոսը։ Նրա գործունեության մասին ոչինչ հայտնի չէ։
Մեզ հասած իր միակ երկը ենթադրել է տալիս, որ նա ստացել է արտակարգ կրթություն և խորը կերպով ուսումնասիրել հույն բանաստղեղծներին ու փիլիսոփաներին։
Նրա և նրա ժամանակակից Տատիանոսի հայացքներում երևում է հակահունական ձգտումները և հրեա-քրիստոնեական հայացքների գերակայությունը, այս փաստը ցույց է տալիս Անտիոքում 2-րդ դարի երկրորդ կեսի հայացքները։
Գրել է մի շարք աշխատություններ, սակայն մեզ է հասել միայն Առ Ավտոլիկոս երկը՝ գրված շուրջ 180 թվականին։


== Աղբյուրներ ==
Եզնիկ Ծ. վարդապետ Պետրոսյան, Հայրաբանություն, գիրք Ա, Էջմիածին, 1996։
Նամիք Իսլամզադե

Նամիք Սարաֆրուզ օկլի Իսլամզադե (ադրբ.՝ Namiq Sərəfruz oğlu İslamzadə, մայիսի 7, 1974(1974-05-07), Barda District, Ադրբեջանական ԽՍՀ, ԽՍՀՄ), Ադրբեջանի զինված ուժերի գեներա-մայոր, Արցախյան երկրորդ պատերազմում` ադրբեջանական հրամանատարներից մեկը։


== Կենսագրություն ==

Նամիք Իսլամզադեն ծնվել է 1974 թվականի մայիսի 7-ին Սուրախանի շրջանի Հովսան բնակավայրում։ Ավարտել է Թուրքիայի ավիացիոն ակադեմիան։ Նամիգ Իսլամզադեն 2016 թվականից ծառայում է Քուրդամիր շրջանում գտնվող Ադրբեջանի զինված ուժերի զորամասում։ 2019 թվականի նոյեմբերից նա աշխատում է որպես Ադրբեջանի ռազմաօդային ուժերի ավիացիայի պետ։
Նա տիրապետում է անգլերեն, ռուսերեն և թուրքերեն։
Նախագահ Իլհամ Ալիևի 2020 թվականի դեկտեմբերի 7-ի հրամանագնով Նամիգ Իսլամզադեն շնորհվել է «գեներալ-մայորի» բարձրագույն ռազմական կոչում։


== Պարգևներ ==
Ադրբեջանի նախագահ Իլհամ Ալիևի 2005 թվականի հունիսի 24-ի թիվ 860 հրամանով Նամիգ Իսլամզադեն պարգևատրվել է «Զինվորական ծառայության համար» մեդալով։
Ադրբեջանի նախագահ Իլհամ Ալիևի 2008 թվականի հունիսի 25-ի թիվ 2905 հրամանով Նամիգ Իսլամզադեն պարգևատրվել է  «Ադրբեջանի դրոշ» մեդալով։
Ադրբեջանի նախագահ Իլհամ Ալիևի 2020 թվականի հունիսի 25-ի թիվ 2127 հրամանով գնդապետ Նամիգ Իսլամզադեն պարգևատրվել է «Հայրենիքի համար» մեդալով։
2020 թվականի դեկտեմբերի 9-ին Իսլամզադե Նամիգը շնորհվել է «Հայրենական պատերազմի հերոս» կոչում։


== Ծանոթագրություններ ==
Գեորգի Շահնազարով (քաղաքագետ)

Գեորգի Շահնազարով (հոկտեմբերի 4, 1924(1924-10-04), Բաքու, Ադրբեջանական ԽՍՀ - մայիսի 15, 2001(2001-05-15), Տուլայի մարզ, Ռուսաստան), խորհրդային և ռուսական քաղաքագետ, քաղաքական գործիչ, գրող, իրավաբանական գիտությունների դոկտոր, ԽՍՀՄ ԳԱ անդամ (1987 թ.), ԽՍՀՄ Պետական մրցանակի դափնեկիր (1980 թ.)։


== Կենսագրություն ==
Գեորգի Շահնազարովը ծնվել է Բաքվում, փաստաբանի ընտանիքում, նրա հայրը ծնունդով Ղարաբաղից էր, սերում էր Խաչենի Դոփյանների իշխանական տան ճյուղից, բայց Ռուսաստանում Հոկտեմբերյան հեղափոխությունից հետո ստիպված էր փոխել ազգանունը դարձնելով Շահնազարով։


== Ստեղծագործությունները ==
Буржуазное государство в эпоху империализма. М., 1955
Агрессивные блоки — угроза миру. М., 1957
Социализм и равенство. М., 1959
Коммунизм и свобода личности. М., 1960
Нравственный компас поколений. М., 1962, 1963
Руководящая роль Коммунистической партии в социалистическом обществе. М., 1970
Социалистическая демократия. М., 1972, 2-е изд. 1974
Социалистическая судьба человечества. М., 1978
Фиаско футурологии. М., 1979
Грядущий миропорядок. М., 1981
Социализм и будущее. М., 1983
Нет повести печальнее на свете… М., 1984 (Г. Шах)
Куда идет человечество. М, 1985
И деревья, как всадники. М., 1986 (Г. Шах)
Всевидящее око. М., 1989
В поисках утраченной идеи. М., 1990
Цена свободы. М., 1993
«Постшок или роковое расставание с прошлым» М., 2000
«С вождями и без них». М., 2001


== Ծանոթագրություններ ==


== Հղումներ ==
Профиль Георгия Хосроевича Шахназарова на официальном сайте РАН
Профиль на сайте «Биография.ру»
Георгий Шахназаров: «Я не жалею, что ушёл из Власти»
Историческая справка на сайте Архива РАН
Նինո Հարատիշվիլի

Նինո Հարատիշվիլի (վրաց.՝ ნინო ხარატიშვილი, հունիսի 8, 1983(1983-06-08), Թբիլիսի, Վրացական ԽՍՀ, ԽՍՀՄ), գերմանա-վրացի դրամատուրգ, գրող և ռեժիսոր։


== Կենսագրություն ==
Նինո Հարատիշվիլին ծնվել է 1983 թվականի հունիսի 8-ին, Վրաստանի Թբիլիսի քաղաքում։
1995-1997 թվականներին սովորել է Գերմանիայում, ապա վերադարձել Թբիլիսի և սովորել տեղի գիմնազիայում։
Այժմ նա ապրում և աշխատում է Համբուրգ քաղաքում։ Նա գրում է նաև գերմաներեն լեզվով։ Նա արժանացել է բազմում հաղթանակների, այդ թվում նաև գերմանական գրականության մրցանակի։


== Մատենագրություն ==
Der Cousin und Bekina (The Cousin and Bekina), Katzengraben-Presse, 2001, ISBN 3-910178-36-7.
Georgia / Liv Stein. Zwei Stücke (Georgia / Liv Stein / Two Plays), Verlag der Autoren, 2009, ISBN 978-3-88661-318-2.
Juja, Novel, Verbrecher-Verlag, 2010, ISBN 978-3-940426-48-2.
Mein sanfter Zwilling (My Gentle Twin), Novel, Frankfurter Verlagsanstalt, 2011, ISBN 978-3-627-00175-9.
Zorn (Anger), Screen Play, Verlag der Autoren, 2011, ISBN 978-3-88661-342-7.
Das achte Leben (Für Brilka) (The Eighth Life (For Brilka)), Novel, Frankfurter Verlagsanstalt, 2014, ISBN 978-3-627-00208-4.


== Ծանոթագրություններ ==


== Արտաքին հղումներ ==
Նինո Հարաթիշվիլի
Bibcode

Bibcode, իդենտիֆիկատոր, որը օգտագործվում է շատ աստղագիտական տվյալների բազաներում և կատալոգներում գրականության հղումների նշման համար։ Bibcode-ը նախագծվել է օգտագործելով SIMBAD-ը և արտագալակտիկական օբյեկտենրի տվյալների բազան (NASA/IPAC Extragalactic Database (NED)), սակայն այժմ այն օգտագործվում է ավելի լայնորեն, օրինակ ADS-ում (ՆԱՍԱ-ի Աստղաֆիզիկական տեղեկատվական համակարգ)։ Կոդը կազմված է 19 սիմվոլներից և ունի հետևյալ տեսքը՝

YYYYJJJJJVVVVMPPPPA ,
որտեղ YYYY - հրատարակման տարվա 4 թվերն են, JJJJJ - ամսագրի/մենագրության/ձեռնարկի կոդը։ Եթե հղումը ամսագրի վրա է, VVVV - հատորի համարն է, M-ն նշանակում է ամսագրի մասի տառային ինդեքսը (օրինակ՝ L Նամակներ սեկցիայի համար), PPPP - սկզբնական էջի համարը, A - առաջին հեղինակի անվան առաջին տառը։ Կետերը (.) օգտագործվում են չլրացված դաշտերի լրացման համար, որպեսզի կոդի երկարությունը միշտ մնա նույնը, կետերը ավելացվում են աջից JJJJJ կոդի համար և ձախից հատորի կամ էջի համարի համար։


== Տես նաև ==
Թվային օբյեկտի իդենտիֆիկատոր


== Ծանոթագրություններ ==
Սաֆագա

Բուր-Սաֆագա, Սաֆագա, Պորտ Սաֆագա (արաբ․՝ سفاجا‎‎), առողջարանային ոչ մեծ քաղաք Եգիպտոսի Հանրապետությունում՝ Ալ Բահր ալ Ահմար կամ «Կարմիր ծով» կոչվող նահանգում։ Ընկած է Կարմիր ծովի արևմտյան ափին՝ Հուրգադա քաղաքից 53 կիլոմետր դեպի հարավ։ Քաղաքը հայտնի է նաև մերձակայքում արդյունահանվող ֆոսֆատի արտահանությամբ։ Աչքի է ընկնում շրջակա միջավայրի մաքրությամբ, սև ավազաբլուրներով, հանքային աղբյուրների առատությամբ, որոնք օգտակար են հատկապես արթրիտի, հենաշարժական համակարգի ու մաշկային հիվանդությունների, փսորիազի բուժման համար։
Բնակչության թվաքանակը 2018 թվականի հուլիս ամսվա տվյալներով եղել է 50 665։ Քաղաքն ունի հյուրանոց, հանգստյան տներ, առողջարաններ, բունգալոներ։


== Պատմություն ==
Բնակավայրը հիմնադրվել է մեր թվականությունից առաջ 282-268 թվականների միջակայքում, Սատիրուսի (հին հունարեն՝ Σάτυρος) նախաձեռնությամբ և Պտղոմեոս II (Ptolemy II Philadelphus) փարավոնի վախճանված քրոջ պատվին կոչվել է Ֆիլոտերա (հին հունարեն՝ Φιλωτέρα): Ստեփանոս Բյուզանդացի պատմիչը հայտնում է, որ այն անվանվել է նաև Ֆիլոտերիդա (հին հունարեն՝ Φιλωτερίδα):


== Տրանսպորտ ==
Ամենամոտ օդանավակայանը Հուրգադայի օդանավակայանն է, որը գտնվում է Սաֆագայից շուրջ 50 կիլոմետր հետավորության վրա։ Քաղաքն ունի առևտրային, բեռնա-ուղևորատար նավահանգիստ, որտեղից կանոնավոր չվերթեր են կատարվում դեպի Հորդանանի և Սաուդյան Արաբիայի նավահանգիստներ։ Եգիպտոսի այլ բնակավայրերի հետ Սաֆագան կապված է երկաթուղով և ավտոմայրուղիներով։ Երթուղային ավտոբուսները օրական մի քանի չվերթ են կատարում դեպի Հուրգադա և այլ քաղաքներ, մասնավորապես՝ Նեղոսի հովտի Քենա քաղաքը, որի հետ Սաֆագան կապված է 164 կիլոմետրանոց բարեկարգ խճուղով։


== Պատկերասրահ ==

		
		
		

		
		
		
		


== Զբոսաշրջություն ==
Սաֆագան գրավում-հրապուրում է հատկապես խորասուզակներին, քայթսերֆինգի (օդապարուկային սերֆինգի) ու վինդսերֆինգի և ձկնորսության սիրահարներին։ 1993 թվականին այստեղ է անցկացվել վինդսերֆինգի աշխարհի առաջնությունը։ 
Քաղաքի դիմաց ընկած է Սաֆագա անմարդաբնակ կղզին։


== Կլիմա ==
Սաֆագային, ինչպես և Եգիպտոսի տարածքի զգալի մասին, բնորոշ է անապատային շոգ կլիման, Köppen-Geiger climate classification system-ի դասակարգմամբ՝  (BWh): 
Ամենաբարձր ջերմաստիճանը գրանցվել է 2002 թվականի հուլիսի 30-ին՝ 46 °C (115 °F), ամենացածրը՝ 1993 թվականի փետրվարի 2-ին՝ 0 °C (32 °F):


== Ծանոթագրություններ ==


== Գրականություն ==
Сафага на мапі
Египет // Атлас мира / сост. и подгот. к изд. ПКО «Картография» в 2009 г. ; гл. ред. Г. В. Поздняк. — М. : ПКО «Картография» : Оникс, 2010. — С. 145. — ISBN 978-5-85120-295-7 (Картография). — ISBN 978-5-488-02609-4 (Оникс).


== Արտաքին հղումներ ==
Potápěčská mapa oblasti Safaga
«Արխիվացված պատճենը»։ Արխիվացված է օրիգինալից 2017-02-02-ին։ Վերցված է 2021-10-19  
«Արխիվացված պատճենը»։ Արխիվացված է օրիգինալից 2016-10-25-ին։ Վերցված է 2021-10-19
Իմամ-զադե (Գանձակ)

Իմամ-զադե կամ Գոյ Իմամ թյուրբե (ադրբ.՝ İmamzadə və yaxud Göy İmam türbəsi),  XIV դարի պատմական ճարտարապետական հուշարձանը, որը գտնվում է Գանձակի մոտ ։


== Ծանոթագրություններ ==
Ճառընտիր (1522)

Ճառընտիր (1522), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1522 թվի տակ։ Ձեռագիրը գրվել է 12-րդ դարում Հովհաննես գրիչի կողմից ենթադրաբար Հովհանավանքում։ Ստացողը եղել է Ռուբեն քահանան։ Գրված է թղթի վրա, որը ունի 52.5×33 չափս։ Ձեռագիրը կազմված է 570 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորգրով (Կիւրղի Կոչումն ընծայութեան, գրիչ՝ Գեորգ, ստացող՝ Հովհաննես)։ Կազմը` կաշեպատ տախտակ դրոշմազարդ, աստառը՝ զարդահյուս ընտիր մետաքս։ Հիշատակարաններ գրչի՝ 14ա, 21բ, 504ա և այլուր, հետագայի՝ 569ա (1684 թվական), 569բ (1730 թվական)։


== Բովանդակություն ==
Վարք, Վկայաբանութիւնք։
Պատմութիւնք գիւտից նշխարաց, Խաչի։
Պատմութիւն անցից հարաւային ազգէն ի վերայ հայոց։
Ճառք, Ներբողք (Աթանոս, Եպիփան, Նեքտառիոս, Հակոբ եպիսկոպոս, Ատոմ Անձևացի, Գր. Նիւսացի)։
Թուղթ Ներսեսի առ Գէորգ։
Ի յԱսորոց գրոցն Եփրեմի։
Զաք. Սարկաւադի Պատմութիւն Յովհաննավանուց։
Մեսրոպայ Վայոցձորեցւոյ Պատմութիւն Մեծին Ներսիս։


== Ծանոթագրություններ ==
Անտիոք (Կալիֆոռնիա)

Անտիոք (անգլ.՝ Antioch), քաղաք, տեղակայված Կոնտրա–Կոստա շրջանում (Կալիֆոռնիա, ԱՄՆ)։ Ըստ 2010 թվականի մարդահամարի վիճակագրության՝ 102 372 մարդ է բնակվում։


== Աշխարհագրություն ==
Ըստ ԱՄՆ-ի ազգաբնակչության  բյուրոյի ՝ Անտիոքն ունի ընդհանուր 75,325 քառակուսի կիլոմետր տարածք, որից 73,424  քառակուսի կիլոմետրը զբաղեցնում է հողը և 1,901 քառակուսի կիլոմետրը` ջուրը։ Ջրային ռեսուրսների տարածքը կազմում է իր տարածքի  2,5 % :


== Կլիմա ==


== Ժողովրդագրություն ==
2010 թվականի մարդահամարի համաձայն՝ Անտիոքում բնակվում էր 102 372 մարդ։ Բնակչության միջին խտությունը կազմում էր մոտ 1394.3 մարդ մեկ քառակուսի կիլոմետրի վրա։
Ըստ մարդահամարի, քաղաքի ռասայական բաժանումը հետևյալն էր.   50 083 (48,9 %) սպիտակամորթները, 17 667 (17,3 %)՝  սևամորթները կամ աֆրոամերիկացիները, 10 709 (10,5 %)՝ ասիացիները, 887 (0,9 %) ՝ բնիկ ամերիկացիները, 817 (0,8 %)՝ Խաղաղ օվկիանոսի կղզիներից եկածները, 14 310 (14 %) — այլ ազգություններ, 7 899 (7,7 %) ՝ Խառը ռասաների ներկայացուցիչներ։ Իսպանացիները կամ լատինամերիկացիները կազմում են ամբողջ բնակչության 31,7 %  (32 436 մարդ)։

Բնակչությունը տարիքային կազմով ըստ մարդահամարի բաժանվել է հետևյալ կերպ․ 28 807 մարդ (28,1 %)՝ 18 տարեկանից փոքր բնակիչները, 10 593 մարդ (10,3 %)՝  18 ից 24 տարեկանները, 13 308 մարդ (13 %)՝  25 ից 34 տարեկանները, 22 223 մարդ (21,7 %)՝  35 ից 49 տարեկանները, 18 443 մարդ (18 %)՝  50 ից 64 տարեկանները և 8 998 մարդ (8,8 %)՝ 65 տարեկան և ավելի։ Բնակչության միջին տարիքը 33,8 տարի։ Կանայք կազմում են ամբողջ բնակչության 51,3 % (52 565 մարդ), տղամարդիկ 48,7 % (49 807 մարդ)։


== Ծանոթագրություններ ==
Յակութ ալ-Համավի

Յակուտ (1178, Կոստանդնուպոլիս, Բյուզանդական կայսրություն - օգոստոսի 20, 1229, Հալեպ), արաբ աշխարհագրագետ, պատմիչ և բանասեր։ Ծագումով՝ հույն։
Փոքր հասակում վաճառվել է ստրկության մի արաբ առևտրականի։ Իբրև տիրոջ առևտրական գործակալ, եղել է շատ երկրներում։ 1200 թվականին ազատություն է ստացել։ Գրել է աշխարհագրական այբբենական բառարան («Մուջամ ալ Բուլդան») և «Գրականագետների բառարան»՝ արաբ մատենագիրների մասին։ Արժեքավոր տեղեկություններ է հաղորդում Հայաստանի վերաբերյալ, ընդհանրացրել է արաբ մատենագիրների տվյալները Հայկական լեռնաշխարհի մասին։


== Ծանոթագրություններ ==
Էլիոթ Սամներ

Էլիոթ Պաոլինա Սամներ (անգլ.՝ Eliot Paulina Sumner, հուլիսի 30, 1990(1990-07-30), Պիզա, Տոսկանա, Իտալիա), անգլիացի երաժիշտ, կիթառահար և պրոդյուսեր։ Նրա դեբյուտային ալբոմը՝ The Constant-ը (2010) թողարկվել է «I Blame Coco» բենդի անվան տակ, իսկ նրա սոլո աշխատանքները թողարկվել են իր անվան ներքո։ 
Նա երաժիշտ Սթինգի և դերասանուհի Թրուդի Սթայլերի դուստրն է։


== Կարիերա ==


=== I Blame Coco ===
Սամները սկսել է երգեր գրել 15 տարեկանում։ 17 տարեկանում նա արդեն պայմանագիր էր կնքել «Island Records» ընկերության հետ :
Սամներն իր դեբյուտային «The Constant (2010)» ալբոմի վրա աշխատել է վեց ամիս պրոդյուսեր Քլաս Ահլունդի հետ։ Էմլին Մայիարդի և Ալ Շաքսի հետ համատեղ նրանք հանդես էին գալիս «I Blame Coco» խմբի ներքո։ Ալբոմն ներառում էր փոփի էլեմետներ, էլեկտրոնային և փանկ ելևէջներ։ Ալբոմի առաջին սինգլը՝ «Caesar»-ը, ձայնագրվել է շվեդ փոփ երգիչ Ռոբինի հետ համատեղ։ Հաջորդ սինգլը՝ «Self Machine»-ը թողարկվել է 2010 թվականի հուլիսին։
Ըստ Սամների մենեջեր Քրիստիան Ուոլբերգի՝ Ահլունդը մեծ ցանկություն ուներ աշխատելու Սամների հետ, քանի որ նրա մեջ տեսնում էր «փանկ ռոքերի»։


=== Սոլո կարիերա ===
2014 թվականին Սամները հայտարարեց իր սոլո կարերայի սկիզբի մասին։ Ավելի ուշ այդ թվականին նա թողարկեց իր մինի ալբոմը, իսկ 2016 թվականին նա թողարկեց իր ամբողջական ալբոմը։
Սամները մասնակցություն է ունեցել տարբեր սինգլերի ձայնագրման գործընթացներում, ինչպես նաև կատարել է մի քանի քավր կատարումներ, ձայնագրել է սաունդթրեքեր տարբեր ֆիլմերի համար։


== Անձնական կյանք ==
Էլիոթ Սամները ամերիկացի երաժիշտ Սթինգի և դերասանուհի Թրուդի Սթայլերի աղջիկն է։ Նա ծնվել է Իտալիայի Պիզա քաղաքում, երիտասարդ տարիներն անցկացրել է Անգլիայի Վիլշիր քաղաքում և սովորել է տեղի դպրոցում, իսկ ուսումը շարունակել է Լոնդոնի արվեստի քոլեջում։
Նա ունի երկու եղբայր և մեկ քույր, նաև մեկ խորթ եղբայր և քույր։ Նրան ընտանիքում անվանել են «Կոկո» կեղծանվամբ։ Առաջին անգամ նա կիթառ նվեր է ստացել 4 տարեկանում, իսկ իր առաջին երգը գրել է 13 տարեկանում, առաջին ձայնագրությունը կատարել է 4 տարի անց։ Ձայնագրությունների և իր խմբի հետ կատարած շրջագայություններից հետո նա սկսել է ապրել միայնակ Անգլիայում, որտեղ սկսել է հետաքրքրվել էլեկտրոնային երաժշտությամբ։ Որոշ ժամանակ նա աշխատել է որպես դիջեյ տարբեր ակումբներում։


== Սկավառակագրություն ==


=== Ստուդիական ալբոմներ ===


=== Սինգլեր ===


==== Սոլո կատարող ====


== Ծանոթագրություններ ==
Ռումինական խոհանոց

Ռումինական խոհանոց, Ռումինիայի ազգային խոհանոց։ Ենթարկվել է իտալական, թուրքական, բուլղարական, հունական, սերբական, գերմանական և մի շարք այլ խոհանոցների ազդեցությանը։


== Ընդհանուր բնութագիր ==
Ռումինական խոհանոցի հիմքը կազմում են մսից, բանջարեղենից (կանաչ լոբի, բազուկ, լոլիկ, վարունգ, սմբուկ, գազար, եգիպտացորեն, կարտոֆիլ) կաթնամթերքից պատրաստված ուտեստները։ Մսով ուտեստների պատրաստման համար հիմնականում օգտագործում են խոզի, թռչնի, ձկան, գառան միս։ Հայտնի են ձկան ուտեստները, ինչպես նաև խեցգետնից և խխունջից պատրաստվող ուտեստները։ Միսն ու ձուկը պատրաստում են գրատարի վրա։ Բանջարեղենը օգտագործում են աղցանների, խավարտի և առանձին բանջարեղենային ուտեստների մեջ։ Մեծ նշանակություն ունի եգիպտացորենը, որից պատրաստում են շիլա, աղցաններ, մամալիգա։ Կաթնամթերքների միջև գերիշխում են կաթնաշոռը, պանրի տեսակները։ Ռումինական խոհանոցի համար բնութագրական են մեծ ասորտիմենտները՝ արտադրված ալյուրից, օրինակ՝ տորթեր, կեքսեր, կարկանդակներ, թխվածքաբլիթներ։ Խմիչքներից տարածված են տարատեսակ գինիները։


== Ավանդական ուտեստներ ==


=== Ապուրներ ===
Չորբա – Մոլդովական, ռումինական, սերբական, թուրքական, մակեդոնական, բուլղարական տաք, թանձր ապուրների անվանում, որի հեղուկ մասից պատրաստում են բորշչ։
Հավով ապուր կամ արիշտայով ապուր


=== Միս, ձուկ ===
Կալտաբոշ՝ Խոզի ենթամթերքից երշիկ։
Կիֆտյա՝ մեծ կոլոլակ։
Դրոբ՝ Գառան ենթամթերքից խճողակ՝ փաթաթված պղեցանցում կամ տապակված որպես մսով ռուլետ։
Ֆրիգերույ՝ ռումինական խորոված։
Պիրժոալե՝ կոտլետ։
Միտիտե՝ առանց թաղանթի փոքրիկ երշիկներ, որոնք տապակվում են գրատարում։
Ռասոլ՝ մսից, կարտոֆիլից, բանջարեղենից ուտեստ, որոնք եփվում են միասին։
Ստուֆատ՝ ուտեստ, որը պատրաստում են կողիկներից և ոչխարի ողնաշարից։
Տոբա՝ խոզի լցոնված ստամոքս։
Տոկիտուրե՝ լոլիկի սոուսով շոգեխաշած միս։
Վարզե Կելիթե՝ Շոգեխաշած կաղամբ։
Վիրսլի՝ այծի կամ գառան խճողակից պատրաստված երշիկ։
Սարմալե՝ մսի և բրնձի խճողակ՝ փաթաթված կաղամբի կամ խաղողի տերևներից։
Տարամասալատա՝  տարամասալատի տարատեսակ։
Պլակյե դե Պեշտե՝ բանջարեղենի հետ պատրաստվող գետի ձկան ռագու։
Սերեմուրե՝ աղաջրի մեջ ձուկ։


=== Բանջարեղեններ, աղցաններ ===
Մուսատկա՝ հունական ուտեստ, որը պատրաստվում է սմբուկից, կարող աէ նաև ավելացվել միս, դդմիկ, լոլիկ, կարտոֆիլ կամ սունկ։
Լցոնած պղպեղ
Լցոնած դդմիկներ
Լցոնաշ սմբուկ
Լցոնած Կոլրաբի
Յախնիա՝ շոգեխաշված բանջարեղենից ուտեստ։ Ռումինական խոհանոցում յախնիան պատրաստում են լոբուց։
Մամալիգա՝ եգիպտացորենի ալյուրից պատրաստված սառը եփած շիլա։
Մուժդեյ՝ սխտորի սոուս։


=== Պանիրներ ===
Կաշկավալ՝ կովի և ոչխարի կաթերից պատրաստված դեղին պանիր։
Տելեմեա՝ կովի և ոչխարի կաթերից պատրաստված սպիտակ պանիր։
Ուրդա՝ ոչխարի կաթից պատրաստվող եփված պանիր։


=== Աղանդեր, թխում, խմիչքներ ===
Սիմիթ՝ քունջոթով կլոր օղակաբլիթ։
Գոգոշ՝ քաղցրաբլիթ։
Կոզոնակ՝ կարկանդակ։
Պապանաշի՝ ջեմով քաղցրաբլիթ։
Ամանդին՝ ռումինական շոկոլադե բիսկվիտ։
Տորթ Ժոֆֆ՝ շոկոլադե շերտավոր տորթ։
Կորնուլեցե՝ բուլկի։
Պալինկա՝  հունգարական Մրգային բրենդին, որը տարածված է ռումինական Տրանսիլվանիայում։
Ռակիո՝ Բալկանյան թունդ ալկոհոլային խմիչք։
Սոկատե՝ Ոչ ալկոհոլային ըմպելիք։
Վիշինատե՝ բալի լիկյոր։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ռումինական խոհանոց
Բլինիկուր

Բլինիկուր (ֆր.՝ Blignicourt), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 46 մարդ, բնակչության խտությունը` 10.77 մարդ/կմ²։ Բնակավայրը զբաղեցնում է 4.27 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 39 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 26 աշխատունակ (15-64 տարեկան) բնակիչ, որոնցից ակտիվ էին 20-ը, իսկ ոչ ակտիվները` 6։ Ակտիվության ցուցանիշը կազմում է 76,9 %։ 20 աշխատունակ մարդկանցից աշխատել է 19 անձ (12 տղամարդ և 7 կին)։ Գործազուրկ են եղել 1 անձ (0 տղամարդ և 1 կին)։ 6 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարաձոր (այլ կիրառումներ)

Բարաձոր, կարող է վերաբերել՝

Բարաձոր - գյուղ Արևմտյան Հայաստանում, Խարբերդի վիլայեթի Խարբերդի գավառում
Բարաձոր - գետակ, Արևմտյան Եփրատի ձախակողմյան վտակը
Էլմոր շրջան (Ալաբամա)

Անվան այլ կիրառումների համար տե՛ս՝ Էլմոր շրջան (այլ կիրառումներ)Էլմոր (անգլ.՝ Elmore County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.601 կմ² է, բնակչությունը` 79.303 մարդ (2010 թ. տվյալներով)։ Շրջկենտրոնն է Ուետումպկա բնակավայրը։ Կազմավորվել է 1866 թ.։


== Ծանոթագրություններ ==
Վալդիդենտրո

Վալդիդենտրո (իտալերեն՝ Valdidentro), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 3908 մարդ, բնակչության խտությունը կազմում է 16 մարդ/կմ²։ Զբաղեցնում է 244 կմ² մակերես։ Փոստային ինդեքս՝ 23038, հեռախոսային կոդ՝ 0342:


== Պատկերասրահ ==

		
		
		


== Ծանոթագրություններ ==
Սեկրետով (այլ կիրառումներ)

Սեկրետով, կարող է վերաբերել՝

Սեկրետով - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Սեկրետով - գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում
Կամենսկոե (գյուղ, Իրշավայի շրջան)

Անվան այլ կիրառումների համար տե՛ս՝ ԿամենսկոեԿամենսկոե (ուկրաիներեն՝ Камянське), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Կամենսկոե գյուղում բնակվում էր 1 482 մարդ։ Բնակավայրը զբաղեցնում է 12 կմ² տարածք։ Բնակչության խտությունը կազմում էր 0,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անժելա Սարաֆյան

Անժելա Սարաֆյան (հունիսի 30, 1983(1983-06-30), Երևան, Հայկական ԽՍՀ, ԽՍՀՄ), ամերիկահայ դերասանուհի։ Հանդես է եկել մի շարք ամերիկյան հեռուստատեսային և գեղարվեստական ֆիլմերում։ Ինչպես նաև խաղացել է ամերիկահայ ռեժիսոր Գոռ Կիրակոսյանի՝ 2012 թվականին թողարկված «Կորած մոլորվածը Հայաստանում» կատակերգությունում։


== Վաղ Կյանքը ==
Ծնվել է 1983 թվականին Երևանում։ Չորս տարեկանում ընտանյոք հանդերձ տեղափոխվել է Միացյալ Նահանգներ, բնակություն հաստատելով Լոս Անջելեսում։ Նրա հայրը՝ Գրիգոր Սարաֆյանը դերասան է, իսկ մայրը՝ նկարչուհի։ Նա մանկուց զբաղվել է բալետով և նվագել է դաշնամուր։


== Կարիերա ==
2008 թ․ նա ունեցել է կրկնվող դեր USA Network հեռուստաալիքի Պարզ հայացքով հեռուստասերիալում։ 2010 թ․ միացել է «Լավ տղաները» հեռուստասերիալի դերասանական կազմին, մարմնավորել է արտասովոր և սոցիալապես վատ վիճակի մեջ գտնվող Սամանտա Էվանսին։ 2012 թ․ մարմնավորել է Անիի կերպարը «Կորած Մոլորվածը Հայաստանում» կատակերգական ֆիլմում։ 2016 թ․ Անժելան մարմնավորել է Կլեմետնինա Պենիֆիտերի կերպարը HBO հեռուստաալիքի թողարկած Վայրի արևմուտքի աշխարհը հեռուստասերիալում։
Սարաֆյանը հայտնվել է, որպես հյուր-աստղ մի քանի հեռուստատեսային շարքերում, ինչպիսիք են «Դատելով Էմիին», «Բաֆի-վամպիրի որսորդը», «Վահան», «Բաժանումը», «24 ժամ», «Սառը դեպք», «Ոչ մի տեղի հարավը», «Քրեական մտքեր», «C.S.I.. Հանցագործության վայրը Նյու Յորք», «Նիկիտա», «Կապույտ արյուն» և «Մենտալիստը»։ Անժելան խաղացել է «Տիկնիկ», «Kabluey», «Տեղեկատուները», «Գեղեցիկ կյանք» և «Հին ու բարի օրգի» ֆիլմերում, ինչպես նաև մարմնավորել է եգիպտացի վամպիր Տիայի դերը՝ «Մթնշաղ. Լուսաբաց՝ Մաս 2» ֆիլմում, ով վամպիր Բենջամինի կինն է։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Ֆանկայք
Բենզին

Բենզին, նավթի վերամշակման արգասիք։ Բնորոշ հոտով, թափանցիկ, դյուրավառ հեղուկ է։ Մաքուր բենզինը հաճախ օգտագործում են ճարպաբծերի, յուղաներկերի, ստեարինի, պարաֆինի, մոմի հետքերի հեռացման, ինչպես նաև հրահանների լցավորման համար։


== Անվտանգություն ==
Բենզինը հարկավոր է պահել ապակե լավ փակվող ամանում (ռետինե խցանը պիտանի չէ), կրակից, էլէկտրավառարաններից և ջեռուցիչ այլ սարքերից հեռու։ Բենզինից օգտվելիս արգելվում է մոտակայքում կրակ վառել։ Բռնկված բենզինը չի կարելի հանգցնել ջրով․ այն պետք է ծածկել հաստ կտորով։ Բենզինի գոլորշիներ պարունակող սենյակում տևականորեն գտնվելը վնասակար է մարդու համար, ուստի բենզին գործածելուց հետո անհրաժեշտ է սենյակը լավ օդափոխել։


== Գին ==
Շատ երկրներում գործում են վառելանյութի ակցիզային հարկեր։ Օրինակ 2017 դեկտեմբերի դրությամբ Գերմանիայում մեկ լիտրի ակցիզային հարկը բենզինի համար կազմում է 0,654 եվրո։
Եվրոպական երկրներում բենզինի գինը հիմնականում ավելի բարձր է քան Հայաստանում (ընթացիկ գների համեմատական քարտեզ), իսկ Պարսից ծոցի երկրներում՝ ցածր (համեմատություն հայկական դրամով այսստեղ):
Ելիզավետպոլ (գյուղ, Եմելչևի շրջան)

Անվան այլ կիրառումների համար տե՛ս՝ ԵլիզավետպոլԵլիզավետպոլ (ուկրաիներեն՝ Єлизаветпіль), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ելիզավետպոլ գյուղում բնակվում էր 4 մարդ։ Բնակավայրը զբաղեցնում է 0,079 կմ² տարածք։ Բնակչության խտությունը կազմում էր 50,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեզաթի

Գեզաթի (վրաց.՝ გეზათი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 35 մետր բարձրության վրա։ Շրջկենտրոն Աբաշայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։


== Ծանոթագրություններ ==
Տիեռնյու

Տիեռնյու (ֆր.՝ Thiernu), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Մարլ կանտոնի կազմի մեջ։ Կոմունայի շրջանը՝ Լան։
Կոմունայի INSEE կոդը՝ 02742:


== Բնակչություն ==
2010 թվականի տվյալներով՝ համայնքի բնակչությունը 110 մարդ էր։ 


== Տնտեսություն ==
2010 թվականին համայնքի 77 աշխատունակ (15-64 տարեկան) բնակիչներից 61-ը տնտեսապես ակտիվ էին, 16-ը՝ ոչ ակտիվ (ակտիվության ցուցանիշը կազմել է 79,2 %, 1999 թվականին եղել է 61,4 %)։ 61 տնտեսապես ակտիվ բնակիչներից աշխատում էին 53-ը (32 տղամարդ և 21 կին), գործազուրկ էին 8 մարդ (4 տղամարդ և 4 կին)։ 16 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 7-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տիեռնյու (ֆր.)
Ճառընտիր (993)

Ճառընտիր (993), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 993 թվի տակ։ Ձեռագիրը գրվել է 1456 թվականին, Մատթեոս գրիչի կողմից, Վերին Նորավանում։ Ծաղկող՝ Եսայի։ Ստացողը եղել է Թադեոսև Ստեփաննոս եղբայրները։ Գրված է թղթի վրա, որը ունի 24x25,5 չափս։ Ձեռագիրը կազմված է 769 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 267ա։


== Բովանդակություն ==
Ճառք,Խրատք, Ներբողք (Սեբերիանոս, Գր. Լուսաւորիչ, Գր. Աստուածաբան, Գր. Սքանչելագործ, Գր. Նիւսացի, Գր. Սկեռացի, Գր. Նարեկացի, Եփրեմ, Պրոկղ, Բարսեղ, Յակ. Մծբնեցի, Յակ. Սրճեցի, Ոսկեբերան, Յովհ. Մանդակունի, Յովհ. Օձնեցի, Եպիփան, Կիւրեղ Աղեքսանդրացի, Կիւրեղ Երուսաղէմացի, Թէոդորոս, Աթանաս, Անթիպատրոս, Պետրոս Սիւնեցի, Եղիշէ, Ատոմ Անձևացի, Աբրահամ Խոստովանող, Անանիա, Թադէոս առաքեալ, Տիտոս, Սիսիանոս, Մովս. Խորենացի, Զաքարիա կթղ. Մարութայ, Խոսրովիկ թարգմանիչ, Ներս. Շնորհալի, Սարգիս Շնորհալի, Վարդան, Դաւիթ փիլիսոփա)։
Թուղթք՝ Սահակայ և Թէոդոսի առ միմեանս, Պիղատոսի առ Տիբեր, Գր. Արծրունեաց եպս-ի ի Հայս, Ներսիսի առ Գէորգ, Դիոնիսիոսի առ Տիտոս, առ Տիմոթէս, Աթանասի առ Օգոստին, Աբրահամու առ Վաչագան, Ստ. Սիւնեցւոյ առ Գերմանոս։
Տեսիլք Գէորգայ զօրավարի, Սահակայ, Թէոդոսի, Կոստանդիանոսի, Գր. Լուսաւորչի։
Ի ս. Գրոց մեկնութեանց Բարսեղի, Ոսկեբերանի, Յովհ. Փարառնեցւոյ, Եպիփանու, Իգնատիոսի, Զաքարիայի, Կիւրղի Աղէքսանդրացւոյ, Պետրոսի առաքեալի, Գր. Սկեռացւոյ։
Հատուածք ի պատմութեանց Եւսերիսի, Սոկրատյայ, Միխ. Ասորւոյ, Եղիշէի, Մովս. Խորենացւոյ, Յովհ. Մամիկոնեան, Սերէոսի՞:
Ի Կազմութեան գրոց Նեմիեսիոսի յաղագս մեռելոց։
Գր. Նիսացւոյ Յորդորումն մանկանց ի կուսութիւն։
Պատմութիւն հարաւային անցից ի վերայ հայոց։
Վարք և վկայաբանութիւնք։
Պատճառ տօնից։
Խոստովանութիւնք Գր. Սքանչելագործի, Կիւրղի, Հայոց։
Պատմութիւնք գիւտից նշխարաց բազմաց։


== Ծանոթագրություններ ==
Ծովակալության կամար

Ծովակալության կամար (անգլ.՝ Admiralty Arch), հնգաթև կամար, որը գտնվում է Մեծ Բրիտանիայի մայրաքաղաք Լոնդոնում։


== Պատմություն ==
Կամարը պատվիրել է Էդուարդ VII թագավորը՝ իր մոր Վիկտորիայի համար։ Կամարը գտնվում է այն փողոցի վրա, որն իրար է միացնում Տրաֆալգարյան հրապարակը և Բուքինգեմյան պալատը։ Ծովակալության կամարը անվանվել է ի պատիվ, հարևանությամբ գտնվող Թագավորական նավատորմի շտաբի։ Կառույցի ճարտարապետն է Ասթոն Ուեբբը, ով նաև Բուքինգեմյան պալատի արևմտյան մասի վերականգնող-քարտեզագիրն էր։


== Լուսանկարներ ==

		


== Ծանոթագրություններ ==
Բոզորգ Ալավի

Բոզորգ Ալավի (պարսկերեն՝ بزرگ علوی, փետրվարի 2, 1904(1904-02-02), Թեհրան, Իրան - փետրվարի 18, 1997(1997-02-18), Բեռլին, Գերմանիա), պարսիկ արձակագիր, թարգմանիչ։
1922-1928 թթ. սովորել է Գերմանիայում։ 1930 թվականին հաստատվել է Իրանում, ուսուցչություն արել Թեհրանի տեխնիկական դպրոցում։ 1937-41 թթ. բանտարկվել որպես քաղբանտարկյալ։ Հաջորդ տարիներին, Իրանում տեղի ունեցած բռնատիրության սաստիկ նվազումով, առաջանում է մի քիչ ազատ մթնոլորտ, որի ընթացքում էլ Ալավին ստեղծում է մի շարք գրվածքներ՝ այսպես կոչված «բանտի գրականություն». («Բանտի թղթակտորներ», 1941 թ., վեպ, «Հիսուներեք հոգի», 1942 թ., վեպ)։
1953 թվականի զինվորական հեղաշրջումից հետո անցել է Արևելյան Գերմանիա և պարսկերեն դասավանդել Հումբոլդտի անվան համալսարանում։ Հեղինակ է վեպերի և պատմվածքների մի քանի ժողովածուների։
Հայտնի ստեղծագործություններից են «Ճամպրուկը» (պատմվածքներ, 1934 թ., Թեհրան), «Նամակներ» (պատմվածքներ, 1951 թ., Թեհրան), «Նրա աչքերը» (վեպ, 1952 թ., Թեհրան), «Միրզա» (պատմվածքներ, 1988 թ., Թեհրան), ինչպես նաև «Դև... Դև...» և «Ուզբեկներ» (ուղեգրություն, 1949 թ.) գրքերը։ Ալավին իրանական վեպի հիմնադիրներից է։
Կատարել է նաև տասնյակ թարգմանություններ անգլերենից, ռուսերենից և գերմաներենից։ Արևելյան Գերմանիայի փլուզումից հետո՝ փոխադրվեց Իրան, սակայն շուտով կրկին հեռացավ հայրենիքից՝ վերահաստատվելով Բեռլինում։
Ունի ուսումնասիրություններ՝ նվիրված պարսից գրականությանը, որոնք հրատարակվել են նաև գերմաներեն։


== Ալավին հայերեն ==
Սենյակիս պատմությունը (պատմվածք)։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996 թ., էջ 36-44։ Պարսկերենից թարգմ.՝ Խաչիկ Խաչեր։


== Ծանոթագրություններ ==
(8264) 1986 QA3

(8264) 1986 QA3, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,225628 ա. մ., առավելագույնը մոտենում է 1,9311 ա. մ. հեռավորության վրա և հեռանում 2,5202 ա. մ.։ Արեգակի շուրջ մեկ ամբողջական պտույտ է կատարում 1212,77 երկրային օրվա ընթացքում, իր ուղեծրով շարժվելով միջինում 0,296842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8264) 1986 QA3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմիլի Միդ

Էմիլի Միդ (հունվարի 10, 1989(1989-01-10), Նյու Յորք, Նյու Յորք, ԱՄՆ)՝ ամերիկյան ֆիլմերի և հեռուստատեսության դերասանուհի է։ Նա խաղացել է այնպիսի ֆիլմերում, ինչպիսիք են՝ «Տասներկուսը» (2010), «Վերցրու իմ հոգին» (2010), «Gimme Shelter» (2013), «Այդ անհարմար պահը» (2014), «Ֆինանսական հրեշ» (2016) և «Նյարդ» (2016) և հեռուստատեսային շարքերից Boardwalk Empire, Law & Order և այլն։


== Պատմություն ==
1997 թվականին, յոթ տարեկան հասակում, նա մասնակցելով «Up, over, through and under» երգով, իտալական «Zecchino d'Oro» երգի մրցույթում։ Երգը նվաճեց Zecchino d'Argento մրցանակը լավագույն ոչ-իտալական երգի համար։
Այնուհետև նա նկարահանեց «Վերցրու իմ հոգին» վերնագրով ֆիլմում, որը նկարահանեց Ուես Քրավենը։ Համանախագահներն էին Մաքս Թիերիոտը և Նիք Լաշավայը։ Նա նկարահանել է 2010 թ. «Տասներկուսը» ֆիլմում, որպես թմրամիջոցների կախվածություն ունեցող դեռահաս։ 2013 թվականին նա գլխավոր դերակատար եղավ HBO դրամայի «The Leftovers»-ի առաջին մրցաշրջանում։ 2016 թվականին նկարահանել է Սիդնեյի ֆիլմ Նյարդ-ի դերակատար Դեյվ Ֆրանկոյի և Էմմա Ռոբերթսի ֆիլմում։


== Ֆիլմագրություն ==


=== Ֆիլմ ===


== Ծանոթագրություններ ==
Lost and Found (IU-ի ալբոմ)

Lost and Found (անգլ. թարգմանաբար՝ «Կորցրած և գտնված»), հարավկորեացի երգչուհի IU-ի դեբյուտային մինի ալբոմը։ Այն թողարկվել է 2008 թվականի սեպտեմբերի 24-ին LOEN Entertainment-ով։ IU-ն համագործակցել է բանաստեղծ-երգահան և պրոդյուսեր Չխվե Գապվոնի հետ։


== Նախադրյալներ ==
Thunder-ի մասնակցությամբ` «Lost Child» (կոր։ 미아;)-ի համար երաժշտական տեսահոլովակը YouTube-ում բեռնվել է Loen Entertainment-ի պաշտոնական կայքի միջոցով` 2011 թվականի հուլիսի 19-ին, այն բանից հետո, երբ երգչուհին «Good Day»-ի հաջողությամբ հասել է փառքի։


== Թրեք-լիստ ==


== Մրցանակներ և առաջադրումներ ==


== Ծանոթագրություններ ==
(6233) Կիմուրա

(6233) Կիմուրա (անգլ.՝ Kimura), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 8-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,792202 ա. մ., առավելագույնը մոտենում է 2,2918 ա. մ. հեռավորության վրա և հեռանում 3,2926 ա. մ.։ Արեգակի շուրջ մեկ ամբողջական պտույտ է կատարում 1704,19 երկրային օրվա ընթացքում, իր ուղեծրով շարժվելով միջինում 0,211244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6233) Կիմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլյոնի Լիման

Սոլյոնի Լիման (ուկրաիներեն՝ Солоний Лиман), լիճ Ուկրաինայի Դնեպրոպետրովսկի մարզում Զնամենովկա և Նովոտրոիցկոե գյուղերի միջև։ Գտնվում է Սամարյան անտառի անտառեզրին։ Լիճը ձևով նման է 1,8 կմ տրամագծով շրջանի։ Մակերևույթի մակերեսը կազմում է մոտ 3,5 կմ², ափեզրի երկարությունը կազմում է մոտ 11,5 կմ։ Լճի կենտրոնում գտնվում է ձգված կղզի։
Լճի հատակը ծածկված է բուժիչ ցեխերով։ Ցեխերը հատկացվում էն մայրցամաքային տեսակի մուլիտային սուլֆիդային ցեխերին, որոնք ունեն բարձր պլաստիկություն և մածուցիկություն։ Ցեխը ունի մանր-դիսպեսիոն կազմություն, մեծ մասնիկների մեծությունը 0,25 գ է և ավելին։
Սոլյոնի Լիմանի մոտակայքում գտնվում են նաև հանքային ջրերի աղբյուրներ, որոնք օգտագործվում են ջրաբուժության մեջ։ Այս ջրերի օգտագործման համար 1961 թվականին ստեղծվել է «Հանքային ջրերի արտադրության Նովոմոսկովսկի գործարանը»։ Գործարանը արտադրում է 0,2-0,5 գ/դմ³ միներալիզացիոյով ջրեր, որոնք դասվում են սեղանի օգտագործման ջրերին։


== Տես նաև ==
Ուկրաինայի լճեր


== Ծանոթագրություններ ==


== Արտաքին հղումներ ==
Սոլյոնի լիմանի լուսանկարներ
Առողջարանի նկարագիրը
Նոր Արմավիր

Նոր Արմավիր,
գյուղ Հայաստանի Հանրապետության Արմավիրի մարզի Արմավիրի տարածաշրջանում։ Այն հիմանդրվել է 1922 թ.-ին Թամանյանի և Ավդալբեկյանի նախագծով։ Մակերեսը՝ 6.54 կմ², հեռավորությունը Երևանից՝ 51 կմ, մարզկենտրոնից՝ 9 կմ, Հայաստանի պետական սահմանից՝ 5 կմ։ Բարձրությունը ծովի մակերևույթից՝ 870 մետր, բնակլիմայական պայմանները՝ չոր ցամաքային։


== Պատմություն ==
Գյուղը վեր է խոյացել Ուրարտական պետության մայրաքաղաք Արգիշտիխինիլի արվարձաների փլատակների վրա, որը կործանվել է մ.թ.ա. 6 դարում 525 թ. ասորական ցեղերի կողմից։ Եվ այսպես շարունակ, ինչպես Հայ ժողովուրդի մնացած մասը, այսօրվա Նոր Արմավիրցիների նախնիները հալածվել ու բնաջնջվել են՝ հռոմեացիների, պարսիկների ու թուրքերի կողմից։ 1922 թ.-ին առաջին անգամ բնակություն հաստատեցին 25 տնտեսություն։
Առաջին բնակիչների թվում էին՝ Հայրապետ և Հակոբ Ազատյանները, Մամիկոն Վիրաբյանը, Կարապետ Մովսիսյանը, Մարտիրոս Գրիգորյանը, Աբգար Մինասյանը, Գեղամ Աթոյանը և ուրիշներ։ 1929 թ.-ին օտար երկրներից շուրջ 50 տնտեսություն եկան ու բանկություն հաստատեցին։ Նրանք եկել էին Թուրքիայից և Հունաստանից։ Գյուղում առաջին անգամ դպրոց բացվել է 1931 թ.-ին, որի առաջին ուսուցչուհին է եղել Սալբի Եղիազարյանը։


== Բնակչություն ==
Ըստ ՀՀ 2011 թ. մարդահամարի արդյունքների` Նոր Արմավիրի մշտական բնակչությունը կազմել է 1631, առկա բնակչությունը` 1484 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Համայնքի զբաղեցրած տարածքը՝ 655.9 հա, որից՝ 342.8 հա վարելահողեր, 33.4 հա այգիներ։ Բնակչությունը զբաղվում է այգեգործությամբ, բանջարաբուծությամբ և անասնապահությամբ։


== Պատմամշակութային կառույցներ ==
Պատմամշակութային կոթողներ՝ քաղաքատեղի՝ Արգիշտիխինիլի (մ.թ.ա. 8-6-րդ դդ.), միջնաբերդ՝ արևմտյան (մ.թ.ա. 8-րդ դ.), պալատական համալիր (մ.թ.ա. 776-763 թթ.), մատուռ՝ Սբ. Դավիթ (19-րդ դ.), թաղամաս՝ Քաղաքային (մ.թ.ա.8-6-րդ դդ.)։


== Հասարակական կառույցներ ==
Նոր Արմավիրն ունի 1 դպրոց, բուժկետ, մշակույթի տուն, համայնքային կենտրոն, մանկապարտեզ։


== Տես նաև ==
Նոր Արմավիրի պատմության և մշակույթի անշարժ հուշարձանների ցանկ (Արմավիրի մարզ)


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
http://norarmavir.wordpress.com/


== Ծանոթագրություններ ==
Թեյմուրազ (Իմերեթի արքա)

Թեյմուրազ (վրաց.՝ თეიმურაზი, մահացել է մոտ 1768 թվականին), վրաց Բագրատունի արքայատոհմից, 1766-1768 թթ. եղել է Իմերեթական թագավորության (Արևմտյան Վրաստան) արքա։ Թեյմուրազը` որպես արքայազն Մամուկայի որդի, որոշ ժամանակ եղել է իմերեթական գահի հավակնորդ, նա գահ է բարձրացվել Օսմանյան կառավարության կողմից` իր զարմիկ Սողոմոն I-ին գահընկեց անելուց հետո։ Նա կառավարեց թուրքական հովանու ներքո մինչև Սողոմոնը ռուսական աջակցությամբ 1768 թվականին ետ վերադարձավ իմերեթական գահին։ Թեյմուրազը փակվեց Մուխուրի բանտում և ոչ ոք երբեք չի տեսել նրան կրկին։


== Ծանոթագրություններ ==